钦定古今图书集成/明伦汇编/氏族典/第278卷 > 王芳
## 钦定古今图书集成/明伦汇编/氏族典/第278卷 > 王芳

按《名山藏本行记》：“芳，太仓人，守教不杀，虽一螘必活
之。尝访旧小直沽，遇慈谿人费廷槐，病滞旅舍，与语
叹曰：‘奇士，奇士！困顿尘土，移至己舟，与共寝食，抚摩
将护，有如同生。廷槐病渍便溺，狼借手涤除之，廷槐
感泣曰：‘生何以报’？舟次吕城，索笔作书曰：‘生平心事，
百不一申，天乎已矣！倘埋道傍，乞书慈谿费廷槐不’’”
瞑目之柩，语脱而逝，目果不瞑。芳祝曰：“古今旦暮，孰
为彭殇？费兄达人，而怛化耶！”摩之不瞑，举其首，枕之
股，拊膺而慰曰：“四海一家，谁非兄弟？骨肉弗面，命也
何恫！”廷槐喉间砉然有声，两目渐瞑，而舟人不知也。
三日，载至虎丘，乃出称贷，营棺衾，手浴含殓，权厝僧
寺，寄讣其父。父来，举柩弗前。迟明，芳至，絮酒哭送，其
柩乃举。廷槐父泣且谢曰：“虽我为父，莫能过君。”